b"\n_START_ARTICLE_\nCal Veterinari\n_START_SECTION_\nDescripci\xc3\xb3\n_START_PARAGRAPH_\nEdifici a\xc3\xafllat, situat al nucli urb\xc3\xa0 de Sant Hilari Sacalm._NEWLINE_La casa, de planta quadrangular, de planta baixa, pis i golfes, est\xc3\xa0 cobert per una teulada a quatre vessants._NEWLINE_A la fa\xc3\xa7ana principal, la que d\xc3\xb3na la jard\xc3\xad, a la planta baixa hi ha la porta d'entrada, en arc de llinda, flanquejada per dues finestres tamb\xc3\xa9 en arc de llinda, que estan protegides per una reixa de ferro forjat. Totes les obertures tenen un trencaaig\xc3\xbces, a l'extrem dels quals hi ha un element cer\xc3\xa0mic romboidal amb una flor en relleu al centre. Una l\xc3\xadnia d'imposta marca el pas de la planta baixa al pis._NEWLINE_Al pis, hi ha un gran balc\xc3\xb3 central, amb una llosana de gran volada, que a la planta baixa esdev\xc3\xa9 un porxo. Aquest balc\xc3\xb3, t\xc3\xa9 una porta en arc de llinda per accedir-hi, i est\xc3\xa0 flanquejat per dues finestres tamb\xc3\xa9 en arc de llinda, protegides per una barana de ferro forjat. Totes les obertures tenen un trencaaig\xc3\xbces igual que els de la planta baixa._NEWLINE_A les golfes, quatre obertures quadrangulars emmarcades._NEWLINE_Totes les obertures estan en el mateix eix._NEWLINE_Davant la casa hi ha un pati tancat amb una batlla d'obra._NEWLINE_Adossat a la part posterior de la casa, hi ha un altre cos de planta baixa i pis, amb la teulada a doble vessant._NEWLINE_Els murs s\xc3\xb3n arrebossats i estan pintats de color gris, excepte la cadena contoners, els emmarcaments i els trencaaig\xc3\xbces, que estan pintats de color blanc.\n_START_SECTION_\nHist\xc3\xb2ria\n_START_PARAGRAPH_\nSegons el cadastre, l'any de construcci\xc3\xb3 \xc3\xa9s el 1935."